《五羊城遇张顺论旧有怀 其二》
宋代·王称

握手京华道，相看又几年。宦情从淡泊，乡思共依然。

沧海浮空远，孤城落日边。斗槎如可借，同觅阆壶仙。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。